OzLabs/hebrew-wiki-articles huggingface dataset:
זלדה שחם

זלדה (זנאידה) קרמר-שחם היא פוליטיקאית ואחות מוסמכת ישראלית שכיהנה כראש המועצה המקומית רמת ישי בין השנים 1971–1974.

==ביוגרפיה==
נולדה ב-1943 בסין. בצעירותה עלתה לארץ עם משפחתה ומשנת 1958 מתגוררת ברמת ישי. שירתה בצה"ל והתשחררה כקצינה בדרגת סגן. הוסמכה כאחות והחלה לעבוד בתחנת "טיפת חלב" המקומית ובקריית עמל.

בשנת 1969 הועמדה בראש רשימת גח"ל בבחירות המקומיות, שהורכבה בעיקר מצעירים שמאסו בשלטון המקומי ברמת ישי.
הרשימה זכתה לשני מנדטים, וחברה לקואליציה משותפת עם המערך, במסגרתה קרמר נתמנתה כסגניתה של ראש המועצה מטעם המערך יהודית שושני (אחות אף היא). בינואר 1971 התפטרה שושני מתפקידה, ואת מקומה מילאה קרמר, והיא הייתה לראש המועצה הראשונה ברמת ישי שקיבלה שכר ולאשה הראשונה בישראל שילדה תוך כדי כהונתה כראש רשות מקומית.

בבחירות לרשויות המקומיות שנערכו בשנת 1973 התמודדה שוב בראשות הליכוד, שהפסיד למערך בשני קולות בלבד וזכה בשני מנדטים. בבחירות 1978 נבחרה שוב כחברת המועצה ברשימת הליכוד.

==חיים אישיים==
בשנת 1963 נישאה לאריה קרמר, קבלן בנייה, ולהם נולדו שלושה ילדים. קרמר נפטר ב-1977, והיא נישאה בשנית לדני שחם, ולהם בת.

==הערות שוליים==

קטגוריה:ראשי מועצת רמת ישי
קטגוריה:נשים בראשות מועצות מקומיות בישראל
קטגוריה:ראשי רשויות מקומיות מטעם הליכוד
קטגוריה:סגני ראשי רשויות מקומיות בישראל
קטגוריה:אחיות ישראליות
קטגוריה:ישראלים ילידי סין
קטגוריה:ישראליות ילידות סין
קטגוריה:ישראלים שנולדו ב-1943
קטגוריה:ישראליות שנולדו ב-1943
מעבר הרים (סדרת טלוויזיה)

מעבר הרים(בגרמנית:Der Pass) היא סדרת טלוויזיה משטרתית גרמנית-אוסטרית. הקרנת הסדרה החלה בשנת 2019 והיא כללה 3 עונות, 8 פרקים בכל עונה.

התסריט נכתב בהשראת סדרה "הגשר".
==עלילה==
בגבול אוסטריה-גרמניה במעבר הרים בקרבת ברכטסגאדן נמצאה גופה. הוקם צוות חקירה משותף. מצד הגרמני בראשה הועמדה שוטרת צעירה אלי סטוקר (יולי ינטש) ומצד האוסטרי שוטר ותיק ומנוסה גדעון וינטר (ניקולס אופצ'ארק). לאחר גילוי קורבנות נוספות ברור שמדובר ברוצח סדרתי. עם התרחבות החקירה לצוות מתווספים שוטרים נוספים לרבות דמות שמגולמת על ידי בן פליפה.

העונה השנייה מתרחשת כשנה לאחר האירועים של השנה הראשונה. אלי וגדעון מנהלים חקירה של רוצח סדרתי אחר.

לצופים כבר מהפרק שלישי של העונה הראשונה ידועה זהות הרוצח. הוא מציג את עצמו כקרמפוס מודרני שמעניש את החברה.

== הפקה ==
צילומי העונה הראשונה בוצעו מנובמבר 2017 עד לאפריל 2018. בסתיו 2018 הסדרה הוקרנה בפסטיבל הסרטים טרייבקה. בינואר 2019 נערכה הקרנת בכורה בטלוויזיה באוסטריה ובגרמניה.

צילומי העונה השנייה החלו בינואר 2020 והופסקו עקב מגפת הקורונה. הם חודשו בסתיו. הקרנת העונה השנייה החלה בינואר 2022.

צילומי העונה השלישית נערכו במחצית השנייה של 2022. הקרנת הפרקים החלה באפריל 2023. בעונה שלישית לצוות השחקנים צורף פליקס קאמרר.

הסדרה (העונה הראשונה והשנייה) זכתה במספר פרסים לסדרות טלוויזיה בגרמניה ובאוסטריה בקטגוריות שונות.

== קישורים חיצוניים ==
* 

קטגוריה:תוכניות טלוויזיה בשפה הגרמנית
קטגוריה:סדרות טלוויזיה גרמניות
קטגוריה:סדרות משטרה ופשע
קטגוריה:סדרות טלוויזיה אוסטריות
קטגוריה:סדרות טלוויזיה גרמניות שעלו לשידור בשנות ה-2010
שושנה רוזוליו

שושנה רוזוליו (29 במרץ 1926 – 26 ביולי 2023) הייתה אשת חינוך, פעילה חברתית בתחום בעור הבערות ומעמד האישה, וכיהנה כיו"ר ויצו ירושלים ויו"ר ארגון "י.ע.ל הדסה".

==קורות חיים==
=== ילדותה ולימודיה ===
נולדה בפורטו אלגרה שבברזיל בשנת 1926, לבת שבע ויעקב מסיס. אביה יעקב מסיס, היה עורך דין וכיהן כשליח יק"א בארצות שונות ביניהן בברזיל וצרפת. אמה, בת שבע מסיס לבית נובוגרבלסקי, הייתה רופאת ילדים, שהשלימה את לימודי הרפואה באודסה. לאחר שהמשפחה עלתה לארץ ישראל בשנת 1932 והשתקעה בתל אביב, עבדה האם כרופאה מטעם עיריית תל אביב.

שושנה למדה בבית הספר היסודי בלפור בתל אביב ואחר כך, בגימנסיה הרצליה. בכיתה ט', במסגרת פעילות הנוער של ההגנה, פגשה את שאול רוזוליו שעימו התחתנה בשנת 1946.

לאחר סיום לימודיה בגימנסיה המשיכה ללימודים גבוהים בסמינר לוינסקי. היא למדה בו במחזור הראשון, בו שולבו בוגרי הגימנסיה הרצליה, כולל תלמידים בנים.

עם הקמת מדינת ישראל, התגייס בעלה למשטרת ישראל ובני הזוג החליפו מספר מקומות מגורים. בכללם, קריית חיים, רמת גן ורחובות. בכל אחד מן המקומות הללו, הצטרפה רוזוליו למוסדות החינוך המקומיים כמורה וכמחנכת, ותרמה מניסיונה לפיתוח וביסוס תוכני הלימודים.

=== פעילות חינוכית וציבורית ===
בשנת 1959 עברה המשפחה להתגורר בירושלים עקב מינויו של שאול לפיקוד על המחוז הדרומי של משטרת ישראל ולאחר מכן, למפכ"ל המשטרה. בירושלים השתלבה שושנה כמורה בבית הספר בדרום שלימים נקרא בית הספר
הממלכתי ע"ש הנרייטה סאלד ובו הייתה מורה, מחנכת וסגנית מנהל בית הספר.

במהלך שנות העבודה כאשת חינוך למדה לתואר שני בקרימינולוגיה ולשון עברית וכן הקדישה זמן רב להתנדבות כמורה לעברית במסגרת המבצע לביעור הבערות.

בשנת 1977 עברה המשפחה למקסיקו לארבע שנים. כאשת שגריר ישראל במקסיקו הייתה שושנה פעילה בקהילה היהודית וכן שותפה ומתוות דרך בתחומי החינוך ולימודי העברית.

עם חזרתה ארצה השתלבה שוב בבית הספר סאלד כמורה לחינוך מיוחד עד לפרישתה ממערכת החינוך בשנת 1983.

לאחר הפרישה המשיכה בפעילות חברתית והתנדבותית ענפה. היא שימשה כיו"ר ארגון ויצו בירושלים תפקיד שבמסגרתו בין השאר פעלה נמרצות בנושא קידום מעמד האישה בישראל.

עם סיום הקדנצה כיו"ר ויצו, התמנתה ליו"ר ארגון "י.ע.ל הדסה". בנוסף לתפקידה כיושבת ראש ארגון זה, ולאור ניסיונה רב השנים בחינוך, שימשה שושנה גם כאחראית על שיתופי הפעולה הרבים שבין ארגון הדסה לבין מוסדות עליית הנוער.

===משפחתה===

הייתה נשואה לשאול רוזוליו.

לאחר החלפות תכופות של מקומות מגורים, השתקעה המשפחה בירושלים, בה התגוררה שושנה מעל ארבעים שנה. בשנת 2002 עברה לכפר סבא, שם התגוררה עד לפטירתה.

במהלך חייה נולדו לה ארבעה ילדים וכן נכדים ונינים רבים.

== אילן יוחסין ==

==הערות שוליים==

קטגוריה:נשות חינוך ישראליות
קטגוריה:פעילות חברתיות ישראליות
שושנה
קטגוריה:בוגרות גימנסיה הרצליה
קטגוריה:בוגרות מכללת לוינסקי לחינוך
קטגוריה:ישראליות שנולדו ב-1926
קטגוריה:ישראלים שנולדו ב-1926
שרון גבאי

שרון גבאי (נולד ב-18 באפריל 1974, ניסן תשל"ד) הוא צלם ישראלי, העוסק בצילומי רחוב ופורטרטים.

==ביוגרפיה==
שרון נולד בירושלים לעשירה ולאילן. למד צילום באופן עצמאי, בוגר תואר ראשון בפסיכולוגיה באוניברסיטת בר-אילן. עד גיל 38 עסק במגוון תפקידי ניהול בתחומי התקשורת והביטוח.

התחיל ללמוד צילום באופן עצמאי מספרים וסרטונים ברשת.

הצילומים שלו משמשים להסברה ישראלית של משרד החוץ, משרד התיירות וארגונים יהודים ונוצרים ברחבי העולם.

==חיים אישיים==
גבאי גרוש ואב לבת. מתגורר בנס הרים.

==תערוכות==
תערוכות יחיד רבות שלו הוצגו במגוון גלריות ומוסדות בארץ ובעולם.

בין היתר עבודותיו הוצגו בבניין האו"ם בניו יורק, בקונגרס האמריקאי,
*2015 - "ירושלים שלנו", הקארדו ירושלים
*2016 - "ירושלים מאז ולתמיד", משכן הכנסת, בשיתוף תנועת אם תרצו
*2016 - "לרדת מהפסים", פלאנט - ירושלים. (יחד עם הצלם הירושלמי עזרא לנדאו)
*2016 - "מונטנגרו", מרכז תרבות ואמנות ירושלים
*2022 - "סיבה טובה לאהבה", תיאטרון ירושלים בשיתוף עם עמותת שק"ל
*2022 - "בגובה העיניים", בית עיריית תל אביב-יפו בשיתוף עם עמותת שק"ל

ובגלריות רבות נוספות בישראל ובעולם.

==ספריו==
* Jerusalem: Nine Measures of Beauty korim 2015
* ירושלים תשעה קבין של יופי, בהוצאת קוראים, 2015
* שוק מחנה יהודה, הוצאת קוראים, 2019
* our jerusalem 2016, הוצאה עצמית
* Jerusalem - Then, Now and Forever, הוצאת מזרחי העולמי - 2017

==קישורים חיצוניים==

* [https://youtube.com/@sharongabay2 שרון גבאי], סרטונים בערוץ היוטיוב
*
* 
* 

==הערות שוליים==

קטגוריה:צלמים ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1974
קיה EV9

קיה EV9 היא מכונית חשמלית במרכב קרוסאובר, בעלת שישה או שבעה מקומות, שמיוצרת על ידי קיה משנת 2023. דגם הקונספט הוצג לראשונה בתערוכת הרכב של לוס אנג'לס בנובמבר 2021. שנה וחצי לאחר מכן הוצגה גרסת הייצור.

ה-EV9 הוא דגם חשמלי שני שמציגה קיה על בסיס הפלטפורמה הייעודית (E-GMP) של הקונצרן הקוריאני, וראשון עם מקום לשבעה נוסעים וללא פליטת מזהמים,ולמרות הממדים נשמר מקדם גרר צנוע יחסית (0.28), נמוך אפילו מנירו EV הקטן משמעותית.

==פיתוח==
בתערוכת הרכב של לוס אנג'לס בשנת 2021 הציגה קיה את מכונית הקונספט קיה EV9 קונספט. המכונית כללה שלוש שורות של מושבים, כאשר המושבים בשורה השנייה יכולים להסתובב ב-180 מעלות. במרץ 2023 נחשפה גרסת הייצור, ששמרה על מאפיינים עיצוביים רבים שהופיעו במכונית הקונספט.

==עיצוב==
סביבת הנהג כוללת צמד מסכים ("12.3 כל אחד) כלוח מחוונים דיגיטלי ומסך מגע, עם צג נוסף ביניהם ("5.3) לבקרת האקלים.

בהשוואה לקיה סורנטו הוא גדול משמעותית, ארוך ב-20 ס"מ (501 ס"מ), רחב ב-8 ס"מ (198 ס"מ), גבוה ב-5.5 ס"מ (175.5 ס"מ) עם בסיס גלגלים ארוך ב-28.5 ס"מ (310 ס"מ).

גם תא המטען גדול משל הסורנטו, עם 333 ליטר כשכל המושבים בשימוש (כ-160 ליטר יותר) ו-828 ליטר לאחר קיפול השורה השלישית (כ-220 ליטר יותר) ושקע חשמל (250V). מלפנים יש תא אחסון נוסף (52 ליטר) לטובת כבל טעינה למשל.

רשימת האבזור ברכב כוללת בין היתר חימום אוורור וכיוון חשמלי עם הדום לרגליים לצמד המושבים מלפנים ובשורה השנייה, קיפול חשמלי לשורה השלישית, מצלמות היקפיות עם הקרנה של השטח המת על לוח המחוונים, תצוגת נתונים עילית, משטח טעינה אלחוטי, צמד חלונות שמש, דלת תא מטען חשמלית ומתאם (V2L) המאפשר אספקת חשמל למכשירים חיצוניים.
הרכב מיוצר בשתי גרסאות: גרסת הפרימיום בעלת מנוע בהספק של 204 כ"ס, שיכול להאיץ מ-0-100 קמ"ש תוך 9.4 שניות. טווח הנסיעה המרבי עומד על 563 ק"מ.

גרסת ה-GT Line מונעת על ידי 2 מנועים חשמליים בהספק של משולב של 384 כ"ס, המאפשרים לה תאוצה מ-0-100 קמ"ש ב-5.3 שניות. לגרסה זו יש טווח נסיעה מוצהר של 505 ק"מ.

שתי הגרסאות מגיעות עם סוללה בגודל 99.8 קוט"ש, בלעת קצב טעינה ביתית של 11 קילוואט.וקצב טעינה מרבי של 350 קילוואט.

מערכת הבלימה הרגנרטיבית מאפשרת שליטה ידנית בארבע רמות עוצמה באמצעות מנופים מאחורי ההגה, כשהעוצמתית ביותר מאפשרת נהיגה "בדוושה אחת". בנוסף יש גם מצב אוטומטי נעזר רדאר, המתאים את עוצמת הרגנרציה לתנועה שמסביב.<ref></ref>
==נתוני מנוע==
{| class="wikitable collapsible" style="text-align:right; font-size:90%;"
!סוללה
!הנעה
!הספק
!תאוצה מ-0 ל-100
!מהירות מרבית
|-
| 76.1 קילוואט שעה
|אחורית
|160 קילוואט
|8.2 שניות
| rowspan="2" |185 קמ"ש
|-
| rowspan="2" |99.8 קילוואט שעה(טווח מוגדל)
|אחורית
|150 קילוואט
|9.4 שניות
|-
|כפולה
|283 קילוואט
|5.3 שניות
|200 קמ"ש
|}

==קישורים חיצוניים==
* 

==הערות שוליים==

קטגוריה:דגמי מכוניות שהושקו ב-2023
EV9
עגל אורלוב

עגל אורלוב, או עגל הנסיך אורלוב, או בשר עגל אורלוב (בצרפתית: Veau Orloff או Veau Orlov) היא מנה מהמאה ה-19 של המטבח הצרפתי, אשר נוצרה על ידי השף הצרפתי Urbain Dubois בשרותו של הנסיך אורלוב, לשעבר שגריר רוסיה בצרפת.<ref name="RBTH">Jennifer Eremeeva. [https://www.rbth.com/arts/2014/02/26/veal_orlov_a_dish_fit_for_a_prince_34579.html Veal Orlov: A dish fit for a prince]. Russia Beyond, February 26, 2014</ref>

== מאפיינים ==
המנה מורכבת מנתח בשר עגל מאודה-צלוי, פרוס דק, ממולא בשכבה דקה של פטריות קצוצות דק שנקרא דיקסל (פירושו קישוט או מלית העשויים במיוחד מפטריות מוקפצות קצוצות דק) ובצל (כמו סוביז שהוא רוטב על בסיס בשמל המכיל בצל מסונן או טחון) בין הפרוסות, ואז מורכבת מחדש בצורה המקורית. לאחר מכן היא מכוסה ברוטב מורניי (רוטב בשאמל עם גבינה) ומושחם בתנור.<ref name="RBTH" />

מנות דומות פופולריות כיום ברוסיה, שם הן בדרך כלל נקראות בשר בסגנון צרפתי (ברוסית: мясо по-французски).<ref name="RBTH2">Duc Mityagov. [https://www.rbth.com/russian_kitchen/2017/01/27/french-meat-brings-a-taste-of-18th-century-russia-to-your-table_690408 'French meat' brings a taste of 18th century Russia to your table]. Russia Beyond, January 27, 2017</ref> בסוגים אלה, בשר עגל מוחלף לרוב בסוגי בשר זולים יותר, כגון בשר בקר או חזיר, ורוטב המורני עשוי להיות מוחלף במיונז. לעיתים קרובות מוסיפים גם שכבה של תפוחי אדמה פרוסים.

== גלריה ==
<ref name="RBTH2" /><gallery widths="200px" heights="140px">
קובץ:French_meat.jpg|טקסט=Modern Russian "French-style meat"|"בשר נוסח צרפתי" מנה רוסית מודרנית
</gallery>

== ראו גם ==
* רשימת תבשילי קדירה
* רשימה של מנות פטריות
* רשימה של מנות רוסיות
* רשימת מנות עגל

==קישורים חיצוניים==

== הערות שוליים ==

קטגוריה:מאכלי פטריות
קטגוריה:המטבח הרוסי
קטגוריה:המטבח הצרפתי
קטגוריה:מאכלים הקרויים על שם אישים
טבח קושקונאר וקושגאלה

טבח קוּשקוֹנאר (בטורקית: Kuşkonar) וקוּשגָאלה (בטורקית: Koçağılı) הוא השם שניתן לטבח שערכו כוחות צבא טורקיה, בשני כפרים כורדים שבדרום מזרח טורקיה, ב-26 במרץ 1994, ובו נהרגו 38 תושבים כורדים.<ref name="hum1"></ref><ref name="bb2"></ref><ref name="alm1"></ref><ref name=":0"></ref>

== הטבח ==
התקרית התרחשה בכפרים קוקונאר ו-קושגאלה שבמחוז בדרום מזרח טורקיה. בבוקר ה-26 במרץ 1994, בסביבות 10:30 בבוקר, שעה שרוב הגברים בשני הכפרים, עבדו בשדות, מטוסים צבאיים ומסוק של חיל האוויר הטורקי חגו מעל שני הכפרים והחלו להפציץ אותם. חלק מהתושבים נפגעו או נלכדו מתחת להריסות הבתים ואלו שניסו להימלט, נורו במקלעים מהמסוק.<ref name="hum1" /><ref name=":0" />

בהפצצה נהרגו 38 בני אדם, רובם תינוקות, ילדים, נשים או קשישים ובנוסף, נפצעו 13 בני אדם.<ref name="hum1" /> מאוחר יותר האשימו חיילי הצבא הטורקי את (PKK) בביצוע הטבח ואף השתמשו בתקרית כתעמולה.

== המשפט ==
למרות תלונותיהם של תושבי הכפר וקרובי הנפגעים, הממשלה הטורקית סירבה לפתוח בחקירות.<ref name="hum1" /><ref name=":0" />

משפחות הקרבנות פנו לבית המשפט הטורקי ושם נתקבלה החלטה שהטבח בוצע על ידי מפלגת הפועלים של כורדיסטן (PKK). המשפחות ערערו בפני בית הדין האירופי לזכויות אדם (ECHR) וטורקיה נמצאה אשמה ואחראית לטבח. בנוסף לגינוי, על הריגת אזרחים, ה-ECHR הורה לטורקיה לשלם למשפחות הקרבנות 2.3 מיליון יורו.<ref name="hum1" />

לא ידוע אם אכן המשפחות קיבלו פיצוי.
עו"ד טאהר אלצ'י
== עורך הדין של התיק - טאהר אלצ'י ==
עורך הדין של התיק היה (1966–2015) כורדי, פעיל זכויות אדם ועורך דין. לאורך הקריירה שלו הוא הגן על כורדים שנאשמו על ידי השלטונות ואף נעצר, באשמת קשר עם ה-PKK. במהלך המשפט בתיק הטבח, הוא קיבל איומים על חייו ואף נעצר באשמת סירוב להצהיר בבית המשפט שה-PKK הוא ארגון טרור. באוקטובר 2015, אלצ'י נעצר שוב והואשם בהפצת "תעמולת טרור" לאחר שאמר בראיון ל-CNN שה-PKK אינו ארגון טרור. אלצ'י נהרג בדיארבקיר שבדרום מזרח טורקיה, ב-28 בנובמבר 2015. שעה שערך מסיבת עיתונאים פומבית, ברחוב ושוטרים שהיו במרדף אחרי חשודים, פתחו באש, לתוך הקהל. ממשלת טורקיה לא קיבלה אחריות למוות בטענה שייתכן והירי בוצע על ידי "צד שלישי" והיו שאף האשימו את PKK ברצח. מנגד, הממשלה הטורקית הואשמה על ידי גורמים בטורקיה ומחוצה לה, ברצח טאהר אלצי.

== הערות שוליים ==

קטגוריה:חיל האוויר הטורקי
קטגוריה:כורדים טורקים
קטגוריה:כורדים
קטגוריה:מעשי טבח
קטגוריה:טורקיה: היסטוריה צבאית
קטגוריה:1994
קאלום דויל

קאלום קרייג דויל (נולד ב-3 באוקטובר 2003) הוא כדורגלן אנגלי המשחק כבלם בלסטר סיטי מהצ'מפיונשיפ, בהשאלה ממנצ'סטר סיטי מהפרמייר ליג.

==קריירה==
בתור שחקן אקדמיה במנצ'סטר סיטי, דויל הושאל לקבוצות שונות באנגליה. הוא זכה בפלייאוף הליגה השלישית עם סנדרלנד ב-2022, והגיע לגמר הפלייאוף עם קובנטרי סיטי ב-2023. הוא הצטרף ללסטר סיטי בהשאלה לעונת 2023/2024.<ref></ref> דויל שיחק בנבחרות הצעירות של אנגליה, ואף היה שותף לזכייה באליפות אירופה עד גיל 19 ב-2022.

== קישורים חיצוניים ==

== הערות שוליים ==

קטגוריה:אנגלים שנולדו ב-2003
קטגוריה:כדורגלנים אנגלים
קטגוריה:כדורגלני מנצ'סטר סיטי
קטגוריה:כדורגלני לסטר סיטי
המתאבקים (סרט)

המתאבקים (באנגלית: The Iron Claw) הוא סרט דרמת ספורט ביוגרפית שנכתב ובוים על ידי . הסרט מבוסס על חייו של המתאבק קווין ואן אריק ומשפחת ואן אריק. בסרט מככבים זאק אפרון, ג'רמי אלן וייט, האריס דיקינסון, מאורה טיירני, הולט מק'קלני ולילי ג'יימס.

הסרט הוקרן בבכורה בתיאטרון בדאלאס, טקסס ב-8 בנובמבר 2023, ולאחר מכן, עלה לאקרנים בארצות הברית ב-22 בדצמבר 2023, תחת הפצת "A24", ועתיד לעלות לאקרנים בממלכה המאוחדת ב-9 בפברואר 2024, תחת הפצת "סרטי ליונסגייט", ובישראל ב-11 בינואר 2024. הסרט זכה לביקורות חיוביות מהמבקרים, ונבחר לאחד מ-10 הסרטים המובילים של שנת 2023 על ידי המועצה הלאומית לביקורת.

== רקע עלילתי ==
העלילה עוקבת אחר סיפור חייהם של משפחת ואן אריק.

== צוות השחקנים והדמויות ==
* זאק אפרון – קווין ואן אריק
* ג'רמי אלן וייט – קרי ואן אריק
* האריס דיקינסון – דייוויד ואן אריק
* מאורה טיירני – דוריס ואן אריק
* סטנלי סימונס – מייק ואן אריק
* הולט מק'קלני – פריץ ואן אריק
* לילי ג'יימס – פאם אדקיסון
* מייקל ג. הארני – ביל מרסר 
* מקסוול פרידמן – לאנס ואן אריק 
* בריידי פירס – מייקל הייז 
* ארון דין אייזנברג – ריק פלייר
* קווין אנטון – הארלי רייס
* ריאן נמת' – ג'ינו הרננדז 

== פרסים ומועמדויות ==
{| class="wikitable"
!פרס
!תאריך טקס
!קטגוריה
!מועמד(ים)
!תוצאה
|-
!פרסי אגודת מבקרי הקולנוע של סן דייגו<ref></ref>
|19 בדצמבר 2023
|השחקן הטוב ביותר
|זאק אפרון
|
|}

== קישורים חיצוניים ==
* 

== הערות שוליים ==

קטגוריה:סרטים באנגלית
קטגוריה:סרטי 2023
קטגוריה:סרטי דרמה
קטגוריה:סרטי ספורט
קטגוריה:סרטים ביוגרפיים אמריקאיים
דויד האנצקו

דויד הַאנְצְקוֹ (בסלובקית: Dávid Hancko; נולד ב-13 בדצמבר 1997) הוא כדורגלן סלובקי המשחק בעמדת הבלם בקבוצת פיינורד מהליגה ההולנדית ובנבחרת סלובקיה.

== קריירת מועדונים ==
האנצקו ערך את הופעת הבכורה שלו בליגה הסלובקית הבכירה עבור ז'ילינה במשחק נגד ז'פ ספורט פודרבזובה ב-12 במרץ 2016.

הוא נכלל על ידי אופ"א ברשימת הכישרונות המבטיחים לשנת 2018.

ב-14 ביוני 2018, הוכרז כי האנצקו חתם על חוזה ל-5 שנים בפיורנטינה. הוא שיחק במספר משחקי ידידות טרום עונה, אך ערך את הופעת הבכורה הרשמית שלו ב-22 בספטמבר 2018, בניצחון הביתי 0–3 על ספאל, כמחליף במחצית.

ב-31 ביולי 2022, ערך האנצקו את הופעתו ה-100 עבור ספרטה פראג.<ref></ref>

ב-22 באוגוסט 2022, חתם האנצקו בפיינורד תמורת 6 מיליון אירו, וחתם על חוזה ל-4 שנים.<ref></ref> הוא ערך את הופעת הבכורה שלו 5 ימים לאחר מכן.

== קריירה בינלאומית ==
ב-13 באוקטובר 2018 ערך האנצקו את הופעת הבכורה שלו בנבחרת סלובקיה, בהפסד 1–2 לנבחרת צ'כיה במסגרת ליגת האומות.<ref></ref> ב-11 ביוני 2019 כבש האנצקו את שער הבכורה שלו בנבחרת בניצחון 5–1 על אזרבייג'ן במסגרת מוקדמות יורו 2020. נכלל בסגל נבחרת סלובקיה ליורו 2020. נכלל בסגל נבחרת סלובקיה ליורו 2024.<ref></ref>

== קישורים חיצוניים ==

== הערות שוליים ==

קטגוריה:כדורגלנים סלובקים
קטגוריה:בלמי כדורגל סלובקים
קטגוריה:כדורגלני נבחרת סלובקיה
קטגוריה:כדורגלני פיינורד
קטגוריה:כדורגלני יורו 2024
קטגוריה:סלובקים שנולדו ב-1997
דיקסל

דיקסל (בצרפתית: Duxelles) הוא מונח במטבח הצרפתי המתייחס לטחינה של פטריות, בצל, עשבי תיבול (כגון טימין או פטרוזיליה) ופלפל שחור, כשהכל מוקפץ בחמאה ומצטמצם לעיסה.<ref></ref> לפעמים משתמשים בשמנת, ובמתכונים מסוימים מוסיפים קורטוב של יין מדיירה או שרי.

זוהי הכנה בסיסית שמשמשת במליות וברטבים (בעיקר ביף ולינגטון) או כקישוט.<ref></ref><ref></ref> אפשר למלא אותו בכיס של מאפה נא ולאפות אותו כטארט מלוח.<ref></ref> הטעם תלוי בפטריות המשמשות. לדוגמה, לפטריות פורצ'יני יש טעם חזק בהרבה מפטריות לבנות או חומות.

מסופר שדיקסל נוצר על ידי השף הצרפתי מהמאה ה-17 פרנסואה פייר לה וארן (1615–1678) ונקרא על שמו של מעסיקו, ניקולא שאלון דו בלה, המרקי ד'אוקסל, מרשל צרפת.

כמה ספרי בישול קלאסיים מציינים שימוש בפטריות מיובשות. לדברי אוגוסט אסקופייה, ההתייבשות משפרת את הטעם ומונעת מאדי מים לצבור לחץ שעלול לגרום למאפה להיסדק או אפילו להתפוצץ.

== קישורים חיצוניים ==

* [http://www.foodnetwork.com/recipes/emeril-live/mushroom-duxelle-recipe/index.html Mushroom Duxelle]

== הערות שוליים ==

קטגוריה:מאכלי פטריות
קטגוריה:המטבח הצרפתי
קטגוריה:מוצרי יסוד
קיוובה

דלעת מבושלת להכנת קיוובה
קִיוֶובֶה (בגוארני: Kiveve; באיות בספרדית: Quibebé, אבל מבטאים אותו הדבר) הוא מאכל מתוק בדרך כלל במקור מאזור פרגוואי,<ref></ref> פופולרי גם בצפון ארגנטינה, עשוי דלעת (בשם המקומי: andai). במחצית השנייה של המאה ה-19 הוא היה מאכל מקובל בבואנוס איירס ובסביבתה.<ref>[Libro "Mis Memorias" (1904) de Lucio V. Mansilla]</ref><ref>[http://www.iaa.fadu.uba.ar/cau/ebooks/Historias_del_comer_y_del_beber_en_BuenosAires.pdf Page 80 in the book "Historias del comer y del beber en Buenos Aires" of the author Daniel Schálvezon. Editorial Aguilar, año 2000]</ref>

== מאפיינים ==
ניתן לאכול אותו כמנה עיקרית, כתוספת למנות אחרות (למשל בשר) וגם ככקינוח. המרקם קרמי, אבל סמיך, לא רך. שמו, המשמש בשפת הגוארני לתיאור אנשים אדומי שיער, מתייחס לצבע האדמדם של הקיוובה. המתכון שלו נוצר על ידי האינדיאנים ממוצא גוארני, אבל זה לא מאכל עתיק, אלא עיבוד של מאכל ממוצא ערבי, שהביאו הספרדים. המקומיים, שהוסיפו קמח תירס למתכון האירופי כחידוש, אפילו לא השתמשו בדלעת ובגבינה במטבח שלהם עד אז.

הכנת המנה נעשית על ידי רתחה במי מלח וסוכר של הדלעת נטולת הגרעינים והחתוכה לקוביות קטנות ולאחר מכן טחינה והוספת קמח תירס (1–2 כוסות לחצי קילו דלעת), אותה כמות חלב וגבינה (חמישית עד שביעית ממשקל הדלעת), אולי מעט מרגרינה, מלח וסוכר לפי הטעם.

== קישורים חיצוניים ==

== הערות שוליים ==

קטגוריה:ארגנטינה: תרבות
קטגוריה:פרגוואי
קטגוריה:המטבח הארגנטינאי
קטגוריה:המטבח הספרדי
פאי דובדבנים

פאי דובדבנים תוצרת בית עם קרום עליון סריג
פאי דובדבנים (באנגלית: Cherry pie) היא פאי אפוי במילוי דובדבנים.

== מאפיינים ==
באופן מסורתי, פאי דובדבנים עשוי עם דובדבנים חמוצים ולא דובדבנים מתוקים שלמעשה נקראים גודגדן.<ref name="Crocker2013"></ref> דובדבני מורלו הם אחד מסוגי הדובדבנים הנפוצים ביותר בשימוש לפאי, אך ניתן להשתמש גם בזנים אחרים כגון הדובדבן השחור.

פאי דובדבנים מזוהה עם אירופה ועם אמריקה הצפונית ומוזכרת במילים של שירי עם אמריקאים כמו "בילי בוי". בשל קטיף הדובדבנים באמצע הקיץ שחופף ליום קנדה ב-1 ביולי וליום העצמאות של אמריקה ב-4 ביולי, מוגש פאי דובדבנים לעיתים קרובות בחגים אלו. הדבר קשור גם לחגיגת יום הולדתו של וושינגטון בגלל האגדה על כנותו של וושינגטון הצעיר בנוגע לכריתת עץ דובדבן.

== הגשה ==
פאי דובדבנים מוגש ונאכל לעיתים קרובות עם קצפת או גלידה. מסורת הכנה נפוצה בארצות הברית היא לקשט את הקרום עם דפוסי מאפה מקושטים (שתי וערב).

בארצות הברית, תקן 21 CFR 152.126 דורש שפאי דובדבנים קפוא יכיל לפחות 25% דובדבנים, מתוכם לא יותר מ-15% מותרים עם כתמים/פגמים. ממתיקים מלאכותיים אסורים. באפריל 2019 הציע ה-FDA לבטל את התקנים הללו.<ref></ref>

== ראו גם ==
* דונאוולה

== קישורים חיצוניים ==

== הערות שוליים ==

קטגוריה:מאכלי חג המולד
קטגוריה:מאכלי חג ההודיה
קטגוריה:המטבח האמריקאי: קינוחים
קטגוריה:המטבח הגרמני: עוגות
קטגוריה:המטבח הבריטי: קינוחים
לאבון (DDG-58)

חיילי קומנדו מהלאבון מתקרבים לספינת מטרה
USS לאבון (DDG-58) (באנגלית: USS Laboon (DDG-58)) היא משחתת מסדרת ארלי ברק בצי ארצות הברית. היא קרויה על שם ג'ון פרנסיס לאבון, קפטן בחיל הכמורה של צי ארצות הברית, שזכה בכוכב הכסף במהלך מלחמת העולם השנייה בזמן ששירת בצוללת USS פטו.

== היסטוריה ==
הלאבון נבנתה בעיר באת' במדינת מיין, השדרית הונחה ב-25 במרץ 1992, המשחתת הושקה ב-20 בפברואר 1993. ונכנסה לפעולה ב-18 במרץ 1995, נמל הבית שלה הוא בסיס הצי האמריקני בנורפוק, וירג'יניה.

בסתיו 1996, ירתה הלאבון טילי טומהוק לעבר מטרות בעיראק, ובכך הפכה למשחתת הראשונה מסדרת ארלי ברק שעסקה בלחימה.<ref></ref>

ב-1998, לאבון לקחה חלק ב- תרגיל נאט"ו "Exercise Dynamic Response 98", יחד עם ספינת התקיפה האמפיבית USS Wasp (LHD-1) .<ref>[https://www.history.navy.mil/content/dam/nhhc/research/archives/command-operation-reports/ship-command-operation-reports/l/laboon-ddg-58/1998.pdf "1998 COMPOSITION AND ORGANIZATION OF USS LABOON (DDG 58)"]</ref>

ב-12 בספטמבר 2012, לאבון קיבלה הוראה להגיע לחופי לוב למקרה שארצות הברית תידרש לתקוף בתגובה לפיגועים בנציגויות הדיפלומטיות של ארצות הברית ב-2012.<ref></ref>

ב-21 ביוני 2015, לאבון נכנס לים השחור יחד עם אניית ביון של הצי הצרפתי דיופיי דה לום (A 759) כחלק ממשימות הנוכחות של נאט"ו בעקבות סיפוח חצי האי קרים, בשהותה בים השחור, לאבון השתתפה בתמרונים משותפים עם הקורבטה Rear-Admiral Eustațiu Sebastian-class corvette למשך יומיים החל מ-22 ביוני 2015.

ב-27 ביוני 2015, החלה לאבון בביקור בן יומיים בנמל הים השחור של בתומי, ג'ורג'יה, כדי להשתתף באימונים עם משמר החופים של ג'ורג'יה ולהציע סיורים בספינה.<ref></ref>

ב-14 באפריל 2018 השתתפה הלאבון במתקפה המשולבת על דמשק וחומס שבוצעה כתגובה על המתקפה הכימית בדומא, במהלך התקיפה ירתה הלאבון טילי טומהוק לעבר אתרים ממשלתיים וצבאיים בסוריה.

== מלחמת חרבות ברזל ==
ב-14 באוקטובר 2023, מזכיר ההגנה של ארצות הברית, לויד אוסטין הודיע כי בהוראת הנשיא ג'ו ביידן ארצות הברית שולחת גם את נושאת המטוסים דווייט אייזנהאואר (CVN-69) יחד עם שלושה ספינות מלחמה, ביניהם לאבון, למזרח הים התיכון כדי להפגין תמיכה בישראל ולהרתיע את מדינות האויב סביבה. זוהי קבוצת התקיפה השנייה שנשלחת לאזור בתגובה לסכסוך, בעקבות ג'רלד פורד (CVN-78) וקבוצתה, שנשלחה רק שישה ימים קודם לכן.

ב-24 בדצמבר 2023 הודיע פיקוד מרכז של ארצות הברית שהלאבון יירטה 4 כטב"מים חות'ים מתימן, שנעו לעברה בדרום הים האדום.

== קישורים חיצוניים ==

* האתר הרשמי [https://web.archive.org/web/20110917043537/http://www.laboon.navy.mil/ של USS לאבון]. אורכב ב-27 ביולי 2010

== הערות שוליים ==

קטגוריה:משחתות בצי ארצות הברית
מכתב לחזיר (סרט מונפש)

מכתב לחזיר הוא סרט מונפש שכתבה וביימה טל קנטור, העוסק בניצול שואה הקורא מכתב לחזיר שהציל את חייו במציאות. תלמידה שומעת את המכתב, והמכתב מתערבב בתובנות שלה אודות "זהות, טראומה קולקטיבית וקיצוניותו של הטבע האנושי".<ref></ref>

== פרסים ==
הסרט הוצג בפסטיבלים רבים וזכה בפרסים.<ref></ref> הוא אף מועמד לאוסקר בקטגוריית סרט האנימציה הקצר הטוב ביותר לשנת 2023.

== ביקורת ==
הבמאי ארי פולמן תיאר את "מכתב לחזיר" כ"סרט אדיר, שיגיע רחוק מאוד", ושיבח את טל קנטור כ"יוצרת מדהימה, מבריקה ומקורית בצורה בלתי רגילה".

== פרסים ומועמדויות ==
{| class="wikitable sortable"
!פרס
!תאריך טקס
!קטגוריה
!מועמד/ים
!תוצאה
!מקור
|-
!פרס אוסקר
|10 במרץ 2024
|סרט האנימציה הקצר הטוב ביותר
|מכתב לחזיר
|
|<ref></ref>
|}

==קישורים חיצוניים==

* 

==הערות שוליים==

קטגוריה:סרטי 2022
קטגוריה:סרטי הנפשה ישראליים
קטגוריה:סרטים מצוירים ישראליים
קטגוריה:סרטים ישראליים מועמדים לפרס אוסקר
קטגוריה:סרטים אנטי-מלחמתיים
בוגטסה

בוגטסה (ביוונית: μπουγάτσα) הוא מאפה יווני לארוחת בוקר (מתוק או מלוח) המורכב מחביצת סולת.

== מקור המאכל ==
השם בא מהמילה היוונית ביזנטית πογάτσα (pogátsa), מהרומית העתיקה pānis focācius, מילולית "לחם קמין" או "לחם אח", כמו הפוקאצ'ה האיטלקית של היום.<ref></ref> ייתכן שהיה למאכל מקור קלאסי בעוגה מהתקופה הרומית. קינוח דומה עדיין ידוע בשם Placenta cake (ביוונית: πλατσέντα) באי לסבוס ביוון.<ref></ref><ref></ref>

המאכל נמצא גם בסלוניקי ובאזור מרכז מקדוניה בצפון יוון, במיוחד בעיר סרס, לשם הובא במאה ה-20 על ידי פליטים יוונים מקונסטנטינופול. הטעם של הבוגטסה משתנה בין אזורי יוון. כך למשל, בוגטסה בווריה מתוקה מאוד ומלאת שמנת, בעוד שבסלוניקי היא פריכה ולא כזו מתוקה, ובחאניה כרתים היא עשויה מגבינת מיזיתרה מקומית ומפזרים עליה סוכר.

== הכנה ==
בוגטסה תוצרת [[סלוניקי]]
הכנת בוגטסה של רפרפת בבית קפה ב[[אתונה]]
בוגטסה יוונית מכינים מבצק פילו עטוף סביב מילוי. לאחר אפייה, הוא נחתך לחתיכות הגשה ומוגש חם. אם המילוי הוא חביצת סולת, ניתן לאבק קלות את המאפה באבקת סוכר ו/או קינמון.

רוב הבוגטסה המודרנית עשויה עם פילו מתוצרת מכונה, אבל כמה בתי קפה ומאפיות שמוכרים בוגטסה בעבודת יד עדיין קיימים, במיוחד בעיירות ובכפרים קטנים יותר של יוון.

== שונות ==
העיר סרס השיגה את השיא של בצק העלים הגדול ביותר ב-1 ביוני 2008. משקלו היה 182.2 ק"ג, היה 20 מטרים אורך, ונעשה על ידי יותר מ-40 אופים.<ref>http://www.guinnessworldrecords.com/world-records/largest-bougatsa Guinness World Records</ref>

תהליך הכנת בוגטסה ביד הוצג בפרק של Anthony Bourdain: No Reservations שצולם ביוון.

== ראו גם ==
=== במטבח היווני ===
* ספנקופיטה, פאי עשוי עם תרד ולפעמים גבינה
* טירופיטה, פאי עשוי עם גבינה

=== במטבחים אחרים ===
* באניצה, פאי דומה מבולגריה
* קרמשניט
* פוקאצ'ה
* כנאפה

== קישורים חיצוניים ==

== הערות שוליים ==

קטגוריה:ממולאים
קטגוריה:המטבח היווני: קינוחים
יעקב ביננסון

יעקב ביננסון (נולד ב-1974) הוא שחיין ומאמן נבחרת השחיה הפאראלימפית של ישראל ואחד מחתני פרס מפעל חיים מטעם משרד התרבות והספורט ומכון וינגייט בקטגוריית מאמני השנה לשנת 2022.<ref></ref>

== קורות חייו ==
ביננסון נולד באורנבורג שברוסיה בשנת 1974. הוא בוגר תואר ראשון בחינוך גופני מרוסיה. הוא עלה לארץ לפני שנת 2000 עם אשתו ובנו התינוק איליה.

עם עלייתו מצא עבודה באיל"ן חיפה כמאמן מציל.<ref name=":0"></ref> שם נתקל לראשונה בספורטאים פאראלימפיים. הספורטאית הראשונה שאימן, בשיתוף פעולה עם אביה פיטר, הייתה ענבל פיזרו. לאחר מכן החל לאתר ספורטאים פאראלימפיים נוספים באופן יזום. כל ילד וילדה שמגיעים לאיל"ן חיפה זוכים למספר שיעורי שחיה אצלו.

לדבריו של רון בולוטין, המאמן המקצועי של הוועד הפאראלימפי, ביננסון הוא מאמן טוטאלי, המעורב בכל היבטי חייהם של הספורטאים אותם הוא מאמן. הוא משיג תוצאות מצוינות עם מאתר התחלתי מצומצם מאד של שחיינים.<ref name=":0" />

== שחיינים פאראלימפיים זוכי מדליות שאימן ==
* ענבל פיזרו (ארבע כסף, חמש ארד)
* עמי דדאון (שלוש זהב ואחת כסף)
* מארק מליאר (שתי זהב ושתי ארד)
* אריאל מליאר
* איאד שלבי (שתי זהב)
* אראל הלוי
* בשאר חלבי
* יוליה גורדיצ'וק

== הוקרה ==
ביננסון זכה בפרס מפעל חיים מטעם משרד התרבות והספורט ומכון וינגייט בקטגוריית מאמני השנה לשנת 2022. בנימוקי הוועדה נרשם כי הוא זכה בו בשל “היותו מאמן פורץ דרך אשר גידל דורות רבים של מדליסטים פראלימפיים, אלופי עולם ושיאנים במשחקים הפראלימפיים”.
“יעקב פרץ דרך באימון ושילוב ספורטאים עם מוגבלות ומגוון לקויות באמצעות השחייה” נכתב בהודעת הפרס. “חניכיו זכו להישגים יוצאי דופן, כאשר בין היתר ראוי לציין את שמונה המדליות הפראלימפיות מהאולימפיאדה האחרונה בטוקיו – מדליות אשר הסבו גאווה גדולה לאזרחי מדינת ישראל”.

==הערות שוליים==

קטגוריה:מאמני שחייה ישראלים
פאי שעועית

פאי שעועית (באנגלית: Bean pie) הוא פאי חביצה מתוקה.

== מאפיינים ==
המילוי שלו מורכב משעועית מעוכה, בדרך כלל שעועית נייבי (שעועית לבנה קטנה יחסית), סוכר, ביצים, חלב, חמאה ותבלינים. תבלינים וחומרי טעם נפוצים כוללים וניל, קינמון ואגוז מוסקט. וריאציות יכולות לכלול ציפורן, ג'ינג'ר, תבלין פאי דלעת ותמצית לימון.<ref></ref><ref name="Allrecipes"></ref><ref></ref>

פאי שעועית מזוהה בדרך כלל עם המטבח של מוסלמים אפרו-אמריקאים כחלופה למאכלי אוכל נשמה, למעט אלה המכילים תמצית וניל או תמצית וניל חיקוי, מכיוון שהחיקוי אינו מכיל אלכוהול. הפאי מזוהה באופן ספציפי גם עם תנועת אומת האסלאם (שנחשבת לאנטישמית) ואלייז'ה מוחמד, שעודדו את צריכתו במקום מרכיבים מסוימים הקשורים לאוכל נשמה.<ref></ref>

חברי הקהילה מוכרים בדרך כלל פאי שעועית כחלק ממאמצי גיוס התרומות.<ref name="LATimes"></ref> פאי השעועית הוצג לכאורה על ידי וואלאס פארד מוחמד, שהיה מסעדן בשנות ה-10 וה-20 של המאה ה-20 לפני ייסוד אומת האסלאם ב-1930.<ref></ref>

== הערות שוליים ==

קטגוריה:אומת האסלאם
קטגוריה:פאי (מאפה)
קטגוריה:המטבח האמריקאי
פרידה קיט

פְרִידָה קִיט (Freda Keet; 8 במאי 1945 – 25 באוגוסט 2022) הייתה עיתונאית-חוקרת, כתבת מלחמה, קריינית רדיו בקול ישראל באנגלית ושחקנית חובבת. זוכת פרס זיו של צדק-מדות-מוסר.

== ביוגרפיה ==
נולדה ברודזיה (זימבבואה של ימינו) ב-8 במאי 1945. עלתה לארץ וחיה בירושלים עד שנת 2009, ואחר כך בהרצליה. נפטרה ב-25 באוגוסט 2022 בגיל 77.

== קריירה ==
שדרנית וכתבת חדשות קול ישראל באנגלית (The Voice of Israel) בין השנים 1963–1985.

היא הייתה אחת מקומץ עיתונאים שקיבלו אישור לנסוע לתעלת סואץ במהלך מלחמת ההתשה (1967–1970) ושוב ב-1973 במהלך מלחמת יום הכיפורים.

לאחר פרישתה, היא המשיכה לעבוד כעיתונאית באתר החדשות דבקה.

עם השנים היא הפכה מודאגת עמוקה מהמשברים הגוברים ביחסי הציבור של ישראל, והמשיכה להרצות בהרחבה - על חשבונה - ברחבי העולם, במיוחד ברחבי ארצות הברית.

לאחר פרישתה היא גם הופיעה כשחקנית. בשנת ה-2000 היא הריצה מופע יחיד בתיאטראות בארץ.

== פרסים ==
* 1991 - זוכת פרס זיו לעיתונאות של צדק-מדות-מוסר

== חיים אישיים ==
בת דודתה של רודה פישר, אשתו של סטנלי פישר, הכירה את משפחת פישר בבולייוו.

==קישורים חיצוניים==
* 
* 
* 
* 
* 
* 

קטגוריה:זוכי פרס זיו
קטגוריה:קול ישראל
קווין דיקס

קווין דיקס בקרבסי (נולד ב-6 באוקטובר 1996) הוא כדורגלן הולנדי המשחק כמגן בפ.צ. קופנהגן מליגת העל הדנית.

== קריירת מועדונים ==
דיקס הצטרף למחלקת הנוער של ויטסה ב-2005, בגיל 9. ב-24 באוגוסט 2014 ערך את הופעת הבכורה שלו בליגת העל ההולנדית.

ב-6 ביולי 2016 חתם דיקס על חוזה ל-5 שנים בפיורנטינה מהסרייה א. ב-23 באוקטובר ערך את הופעת הבכורה שלו כמחליף בניצחון 5 - 3 על קליארי.

ב-31 בינואר 2017 חזר דיקס לויטסה בהשאלה עד לסוף העונה. ב-30 באפריל עלה כמחליף וזכה עם הקבוצה בגביע ההולנדי לראשונה בתולדותיה.

ב-4 ביולי 2017 הצטרף דיקס לפיינורד בהשאלה לעונה אחת. ב-22 באפריל 2018 שיחק בניצחון 3 - 0 על א.ז. אלקמאר בגמר הגביע ההולנדי.

ב-31 בינואר 2019 הושאל לאמפולי מהסרייה א עד ל-30 ביוני 2019.<ref></ref>

ב-2 בספטמבר 2019 הושאל לאורהוס גימנסטיקפוינין מליגת העל הדנית לעונה אחת.

ב-5 ביולי 2021 חתם דיקס על חוזה ל-4 שנים בפ.צ. קופנהגן.<ref></ref>

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:כדורגלני פ.צ. קופנהגן
קטגוריה:הולנדים שנולדו ב-1996
דויט חוצ'ולובה

דויט חוצ'ולובה (בגיאורגית: დავით ხოჭოლავა; נולד ב-8 בפברואר 1993) הוא כדורגלן גאורגי המשחק כבלם בפ.צ. קופנהגן ובנבחרת גאורגיה.

== קריירת מועדונים ==
חוצ'ולובה נולד בטביליסי והתחיל את הקריירה שלו בקבוצת סבורתלו. בהמשך חתם בדינמו טביליסי.

בקיץ 2015, חתם חוצ'ולובה בצ'רנומורץ אודסה מליגת העל האוקראינית. הוא הפך לשחקן הרכב קבוע בקבוצה.

באפריל 2017, אישרה שחטאר דונייצק כי החתימה את חוצ'ולובה על חוזה ל-5 שנים.<ref></ref>

ב-6 ביולי 2021 חתם חוצ'ולובה בקופנהגן ל-4 שנים. בעונת 2021/2022 זכה עם הקבוצה באליפות הליגה הדנית.
== נבחרת לאומית ==
חוצ'ולובה זומן לסגל הבוגר של נבחרת גאורגיה למשחק מוקדמות מונדיאל 2018 נגד אוסטריה בספטמבר 2016. הוא ערך את הופעת הבכורה שלו עבור גאורגיה ב-23 בינואר 2017, במשחק ידידות נגד אוזבקיסטן.<ref></ref>

== קישורים חיצוניים ==

== הערות שוליים ==

קטגוריה:כדורגלנים גאורגים
קטגוריה:כדורגלני פ.צ. קופנהגן
קטגוריה:גאורגים שנולדו ב-1993
כריסטיאן סורנסן

כריסטיאן ניקולאי סורנסן (נולד ב-6 באוגוסט 1992) הוא כדורגלן דני המשחק כמגן שמאלי בפ.צ. קופנהגן.

== קריירת מועדונים ==
סורנסן התחיל את הקריירה שלו בקבוצות נוער מקומיות לפני שהצטרף לאודנסה בולדקלאב ב-2011.

לאחר תקופה בפרדריסיה, סורנסן חתם בויבורג ביולי 2019 ל-3 שנים.

ב-31 באוגוסט 2022, הודיעה אלופת דנמרק קופנהגן כי החתימה את סורנסן עד סוף 2025.<ref></ref>
==קישורים חיצוניים ==

== הערות שוליים==

קטגוריה:כדורגלנים דנים
קטגוריה:כדורגלני פ.צ. קופנהגן
קטגוריה:דנים שנולדו ב-1992
מוחמד אל-יונסי

מוחמד אמין אל-יונסי (נולד ב-4 באוגוסט 1994) הוא כדורגלן נורווגי המשחק כקיצוני בפ.צ. קופנהגן מליגת העל הדנית ובנבחרת נורווגיה.

== קריירת מועדונים ==
אל-יונסי ערך את הופעת הבכורה שלו בטיפליגה כשעלה כמחליף במשחק של סרפסבורג 08 נגד אוד גרנלנד ב-8 במאי 2011.

ב-15 במרץ 2014 עבר אל-יונסי למולדה מהטיפליגה. בעונתו הראשונה במולדה שיחק בכל משחקי הליגה והיה מלך השערים של הקבוצה עם 13 שערים. עם המועדון זכה אל-יונסי באליפות הליגה ובגביע הנורווגי בעונתו הראשונה, כלומר מולדה זכתה בדאבל בפעם הראשונה בתולדותיה. הוא הבקיע 4 שערים בגביע הנורווגי ב-2014, כולל שער במשחק הגמר נגד אוד.

ב-6 ביולי 2016 חתם אל-יונסי בפ.צ. בזל מליגת העל השווייצרית על חוזה ל-4 שנים. תחת המאמן אורס פישר זכה אל-יונסי עם המועדון באליפות הליגה השווייצרית ובגביע השווייצרי בעונת 2016/2017.

ב-29 ביוני 2018 חתם אל-יונסי בסאות'המפטון מהפרמייר ליג תמורת 16 מיליון אירו, וחתם על חוזה ל-5 שנים.<ref></ref>
== נבחרת לאומית ==
ביוני 2011 זומן אל-יונסי לסגל נבחרת נורווגיה עד גיל 17.

בנובמבר 2013 זומן לראשונה לסגל הנבחרת הבוגרת לקראת משחקי הידידות בינואר 2014 באבו דאבי. הוא ערך את הופעת הבכורה שלו נגד פולין ב-18 בינואר 2014, כשעלה כמחליף בדקה ה-33 בהפסד 3-0.<ref></ref>

את שערו הראשון בנבחרת כבש ב-13 ביוני 2017 נגד שוודיה. את השלושער הראשון שלו כבש ב-5 באוקטובר 2017 נגד סן מרינו.

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:כדורגלני פ.צ. קופנהגן
קטגוריה:כדורגלני סאות'המפטון
קטגוריה:כדורגלני פ.צ. בזל
קטגוריה:כדורגלני מולדה
קטגוריה:כדורגלני סלטיק
פטר אנקרסן

פטר אנקרסן (בדנית: Peter Ankersen; נולד ב-22 בספטמבר 1990) הוא כדורגלן דני המשחק כמגן בפ.צ. קופנהגן.

== קריירת מועדונים ==
אנקרסן התחיל את הקריירה שלו במחלקת הנוער של אסביירג. בקיץ 2010 עבר לויילה בולדקלאב מהליגה הדנית השנייה.

במרץ 2012 נמכר אנקרסן לרוזנבורג הנורווגית, אך לאחר 18 משחקים בלבד שב לאסביירג ל-4 שנים. בקיץ 2015 עבר אנקרסן לסאלצבורג האוסטרית.

בקיץ 2015 הצטרף אנקרסן לפ.צ. קופנהגן, תחילה בהשאלה ולאחר מכן בעסקת קבע. ב-2019 עבר לגנואה האיטלקית, אך לאחר עונה אחת שב לקופנהגן על חוזה עד 2024.

== נבחרת לאומית ==
ב-17 במאי 2013, זומן אנקרסן לראשונה לסגל נבחרת דנמרק לקראת משחק הידידות נגד גאורגיה, אך נותר על הספסל לכל אורך המשחק.

ב-14 באוגוסט 2013, ערך את הופעת הבכורה שלו בנבחרת בהפסד 2–3 לפולין, כשעלה כמחליף במחצית.

אנקרסן כבש את שערו הראשון במדים הלאומיים ב-11 בנובמבר 2016, בניצחון 4–1 על קזחסטן במוקדמות מונדיאל 2018.

במאי 2018, זומן לסגל המורחב של 35 שחקנים למונדיאל 2018, אך לא נכלל בסגל הסופי של 23 השחקנים.

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:כדורגלני פ.צ. קופנהגן
קטגוריה:דנים שנולדו ב-1990
ג'יזלה מק'דניאל

ג'יזלה שרפארוס מק'דניאל (באנגלית: Gisela Charfauros McDaniel; נולדה ב-1995) היא אמנית חזותית אמריקאית ממוצא ילידי צ'מורי , שעושה בעיקר ציורי שמן.

== רקע וקריירה ==
מק'דניאל נולדה בשנת 1995 בבית חולים צבאי בבלוויו, נברסקה, ארצות הברית. היא גדלה בקליבלנד, אוהיו, ולמדה בבית ספר תיכון לנשים בקליבלנד.<ref name=":1"></ref> למק'דניאל יש תואר ראשון באמנויות יפות מהאוניברסיטת מישיגן. אמה, אנטואנט מק'דניאל היא ילידת גואם.<ref></ref><ref name=":6"></ref><ref name=":7"></ref> מקדניאל, הידועה במיזוג החדשני שלה של אודיו, ציורי שמן וטכנולוגיית חיישני תנועה ביצירות האמנות האינטראקטיביות שלה, נכללה ברשימת פורבס 30Under30 לשנת 2024.<ref></ref>

לאחר שסיימה את לימודיה במכללה ב-2019, עברה לדטרויט, שם הקימה סטודיו כדי לחיות קרוב יותר למשפחתה ולקבל תמיכה רגשית לאחר ששרדה אלימות מינית מבן זוג לשעבר בזמן לימודיה בפירנצה, איטליה. האירוע הטראגי הפך למרכזי בפרקטיקה האמנותית שלה הן כמנגנון התמודדות והן כדרך ליצור פלטפורמה עבור ניצולי אלימות מגדרית אחרים. הציורים של מק'דניאל הם בעיקר דיוקנאות של נשים וג'נדרקווירים המזדהים כשחורים, צ'מורים, תושבי איי האוקיינוס השקט, ילידי אי הצבים, אסיה, לטיניים ו/או בני תערובת שחוו טראומה.<ref name=":0"></ref><ref name=":1" />

עבודתה של מק'דניאל משלבת רכיבי אודיו המופעלים בתנועה הכוללים קטעים של ראיונות ושיחות בין הציירת למרואיינים שלה על טראומות נפשיות.

בשנת 2022 הציגה האמנית את תערוכת היחיד "Manhaga Fu'una" בגלריית פילאר קוריאס בלונדון, שבה הציגה ציורים ששילבו חפצים שנמצאו או חומרים שנתרמו, החל מבגדים ועד תכשיטים ממוחזרים או שבורים.<ref name=":4"></ref>

=== קשר לתולדות האמנות המערבית ===
הפרקטיקה האמנותית של מק'דניאל מתייחסת להיסטוריה של הציור תוך הדגשת קולות שוליים בתוך הקנון ההיסטורי של האמנות.<ref name=":2"></ref> בראיונות קודמים, מק'דניאל הזכירה את כוונתה לשחזר את פלטת הצבעים של גוגן כדרך לנכס מחדש את מוצאה כצ'מורית.

== קישורים חיצוניים ==

== הערות שוליים ==

קטגוריה:אמנים אמריקאים
קטגוריה:אמניות אמריקאיות
קטגוריה:ציירות אמריקאיות
קטגוריה:בוגרי אוניברסיטת מישיגן
קטגוריה:בוגרות אוניברסיטת מישיגן
קטגוריה:קליבלנד: אישים
קטגוריה:דטרויט: אישים
קטגוריה:פורבס 30Under30
קטגוריה:אמריקאים שנולדו ב-1995
קטגוריה:אמריקאיות שנולדו ב-1995
קרטרוזאורוס

קרטרוזאורוס (שם מדעי: Craterosaurus; מילולית: "לטאת קרטר ") הוא סוג של דינוזאור מתת-סדרת הסטגוזאורים שהתקיים במשך הקרטיקון של אירופה לפני 121 מיליון שנה.

דינוזאור זה התגלה במרבצי תצורות חולות וובורן שבאנגליה על פי ממצא של פרנץ נופצ'ה והוא נשב לעיתים לחלק מהסוג רגנוזאורוס. הוא תואר ב-1874 בידי החוקר הארי סיילי והוא תיאר רק מין יחיד, Craterosaurus pottonensis.

הממצאים היחידים שלו הם עצמות גולגולת אחורית, אם כי סיילי הניח בטעות שהם חוליות קעורות. כיום הוא נחשב לקרוב לסטגוזאוריים שהיו נפוצים יותר בתור היורה. לא כל החוקרים מסכימים על קיומו.

==הערות שוליים==

==קישורים חיצוניים==

קטגוריה:סטגוזאוריה
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1874
כשמארני הייתה שם

כשמארני הייתה שם (ביפנית: 思い出のマーニー) הוא סרט דרמה בסגנון אנימה משנת 2014. הסרט בוים על ידי הירומסה יונביאשי, הופק על ידי סטודיו ג'יבלי והופץ על ידי חברת טוהו. עלילת הסרט מבוססת על העלילה של ספר באותו השם מאת ג'ואן רובינסון, אשר פורסם לראשונה בשנת 1967.

הקרנת הבכורה של הסרט התקיימה ב-19 ביולי 2014. הסרט היה מועמד לפרס האוסקר לסרט המונפש הטוב ביותר בטקס פרסי האוסקר ה-88, אך הפסיד לבסוף לסרט "הקול בראש".

== תקציר העלילה ==
אנה סאסאקי היא נערה בת 12 עם הערכה עצמית נמוכה המתגוררת בעיר סאפורו עם הוריה. לאחר שהיא מקבלת התקף אסתמה בבית הספר, רופא המשפחה ממליץ להוריה לשלוח את אנה למקום עם אוויר נקי. בעקבות כך במהלך חופשת הקיץ אנה נשלחת לגור עם קרובי משפחתה בעיירת חוף כפרית בחבל הוקאידו שביפן. אנה נתקלת ביום אחד במקרה באחוזה נטושה הנמצאת בקרבת ביצה מלוחה, בה היא פוגשת בנערה בלונדינית מסתורית ומקסימה בשם מארני שהופכת לחברתה הטובה ביותר, אך היא מבקשת מאנה לשמור על הקשר בסוד. ככל שהקשר ביניהם מעמיק אנה לומדת על עברה הבעייתי של מארני.

== גלריית תמונות ==
<gallery widths="210px" heights="150px" perrow="4">
קובץ:Senmo_Line_Lake_Touro.jpg|אזור הביצות קושירו שבהוקאידו בו מתרחשת עלילת הסרט
קובץ:160729_Suikyuso_Karuizawa_Taliesin_Karuizawa_Nagano_pref_Japan12s.jpg|המראה של "בית הביצה" בסרט התבסס על המראה של הבית "סויקיוסו" בעיירת הנופש קרויזאווה
קובץ:Burnham_Overy_Tower_Windmill.jpg|המראה של טחנת הרוח בסרט מבוססת על המראה של טחנת הרוח של ברנהאם אוברי סטיית'י, שנבנתה במקור ב-1816, אשר ממוקמת במחוז נורפוק שבמזרח אנגליה.
</gallery>

== קישורים חיצוניים ==

* 

קטגוריה:סרטים מצוירים
קטגוריה:סרטים יפניים
קטגוריה:סרטי אנימה
קטגוריה:סטודיו ג'יבלי: סרטים
קטגוריה:סרטי 2014
קטגוריה:סרטי אנימה מ-2014
קטגוריה:סרטים מבוססי ספרים
אורורצרטופס

אורורצרטופס (שם מדעי: Auroraceratops; מילולית: "פרצוץ מקורנן השחר") הוא סוג דינוזאור קטן בן לסדרה בעלי אגן דמוי עוף שחי בתחילת הקרטיקון לפני 122.46-112.03 מיליון שנה מימינו. הוא מקרוביו הקדומים של הצרטופסיים.

ממצאי המאובנים שלו התגלו בקבוצת האתרים Xinminbao Group שברכס Mazong Mountain שבגאנזו בצפון-מזרח סין. נמצאו באתר יותר מ-8 שלדים שלו. משמעות שמו הוא: "פרצוף מקורנן השחר", עקב היותו עתיק יחסית לקבוצת הצרטופסים וכן על שם דון דודסון, אשתו של החוקר פיטר דודסון שעזר לתאר אותו. הסוג מכיל מין יחיד, Auroraceratops rugosus.

דינוזאור זה היה בעל חרטום ארוך יחסית וגולגולת באורך 20 ס"מ. הוא היה דו-רגלי באורך של 1.25 מטר, גובה ירכיים של 44 ס"מ ומשקל של 15 ק"ג בקירוב. הוא היה אוכל צמחים בעל שיניים חזקות כולל זוג ניבים בולטות מתחתי הלסת העליונה. מאחורי הראש הייתה עטרה קטנה יחסית עם מספר זיזים שעזרה להילחם עם יריבים, ופחות התאימה ללחימה בטורפים.

==קישורים חיצוניים==

קטגוריה:צרטופסים
קטגוריה:דינוזאורים שחיו בקרטיקון תחתון באסיה
אאוסוכיה

אאוסוכיה (שם מדעי: Eusuchia) היא קבוצת זוחלים דמויי-תנינאים שהתפתחה החל מהתחילת היורה ועד היום. הקבוצה מכילה את הארכוזאורים מהקבוצה סוכיה (Suchia), הכוללת את מרבית הארכוזאורים שקרובים יותר לתנינים מאשר ומשם משמעות שמה: "סוכיה של השחר". הקבוצה תוארה ב-1875 בידי החוקר הבריטי תומאס הנרי האקסלי.

דמויי-תנינאים אלה הם הקרובים ביותר לתנינאים החיים והקבוצה הגדולה ביותר שלהם ששרדו את הכחדת הקרטיקון לפני 66 מיליון שנה. 

המאפיינים של בני הקבוצה קשורים למערכת חוליות מרכזית דומה ולסתות ארוכות המותאמות לחיים אמפיביים, מאפיים המגדיר את כל התנינאים החיים, בעוד בעידן המזוזואיקון הרבה דמויי-תנינאים הותאמו לחיי יבשה וחלק אף היו זוחלים ימיים מובהקים. הקבוצה כוללת מינים בעלי חיך משני וכן הם בעלי 4 שורות לוחיות גרמיות על גבם, בעוד סוגים מוקדמים יותר הכילו רק 2.

==מיון==
*סוג ללא מקור Acynodon?
*סוג ללא מקור בוריאלוסוכוס (Borealosuchus)
*סוג ללא מקור Confractosuchus
*סוג ללא מקור Portugalosuchus
*סוג ללא מקור Thoracosaurs?
*סוג ללא מקור Argochampsa
*סוג ללא מקור Eogavialis
*סוג ללא מקור Eosuchus
*סוג ללא מקור Eothoracosaurus
*סוג ללא מקור תורקוזאורוס (Thoracosaurus)
*משפחה אג'יפטוסוכיים (Aegyptosuchidae)
*משפחה Allodaposuchidae
*משפחה Atoposauridae?
*משפחה Hylaeochampsidae
*משפחה Planocraniidae
*סדרה תנינאים (Crocodylia)

==קישורים חיצוניים==

==הערות שוליים==

קטגוריה:טקסונים שתוארו בידי תומאס הנרי האקסלי
קטגוריה:בעלי חיים שתוארו ב-1875
קטגוריה:דמויי תנינאים
אבו מעשר אל-בלח'י

אַבּוּ מַעְשַׁר גַ'עְפַר בְּן מֻחַמַּד בְּן עֻמַר אַלְ-בַּלְחִ'י (בערבית: أبو معشر جعفر بن محمد بن عمر البلخي; 10 באוגוסט 787–9 במרץ 886), נקרא גם בספרות העברית אַלְבּוּמַאסַר או אַלְבּוּמַאצַר כתעתיק לשמו בלטינית Albumasar, היה אסטרולוג מוסלמי פרסי, מהבולטים שבאסטרולוגים בחצר בית עבאס בבגדאד. אף שלא חידש רבות בתחומו, ספרי ההדרכה המעשיים שכתב ללימוד אסטרולוגים השפיעו עמוקות על ההיסטוריה האינטלקטואלית האסלאמית, ודרך תרגום כתביו, גם על מערב אירופה וביזנטיון.

== ביוגרפיה ==
אבו מעשר נולד בבלח' שבח'וראסאן, אחד מבסיסי התמיכה של המרד העבאסי בראשית המאה ה-8 לספירה. אוכלוסייתה של בלח', בדומה לאזורי ספר אחרים בכיבוש המוסלמי של פרס, נשארה נאמנה למורשתה הסאסאנית וההלניסטית. ככל הנראה הגיע לבגדאד בשנות שלטונו הראשונות של הח'ליף אל-מאמון במחצית הראשונה של המאה ה-9. בספר אל-פהרסת מן המאה ה-10 מתואר כי גר במערבה של בגדאד, סמוך לשער ח'וראסאן, השער הצפון-מזרחי של העיר המקורית, על גדתו המערבית של החידקל.

אבו מעשר השתייך לדור השלישי (לאחר הכיבוש הערבי) של האליטה האינטלקטואלית הח'וראסאנית. המוניטין שלו הציל אותו מרדיפה דתית, אם כי יש דיווח על תקרית אחת שבה הולקה בשוט בשל עיסוקו באסטרולוגיה תחת הח'ליפות של אל-מסתעין הראשון. הוא עסק בלימוד החדית', ולפי המסורת, פנה לאסטרולוגיה רק בגיל 47. בינו לבין אל-כנדי, הפילוסוף הערבי הנודע, שהיה בקיא בתורת אריסטו ובניאופלטוניזם, נתגלעה מחלוקת עזה. העימות שלו עם אל-כנדי הוא ששכנע את אבו מעשר בצורך בלימוד מתמטיקה להבנת טיעונים פילוסופיים.

אמיר ח'וסראו מציין כי אבו מעשר הגיע לבנארס ולמד אסטרונומיה שם במשך עשר שנים.

מקובל לומר כי אבו מעשר מת בגיל 98 באל-ואסט במהלך שני הלילות האחרונים של חודש רמדאן שנת 272 להג'רה (9 במרץ 866). אבו מעשר היה לאומן פרסי, שחקר אסטרולוגיה מהתקופה הסאסאנית, ובספרו "כיתאב אל-קראנאת" (ספר ההתקבצויות) חזה את הקריסה הקרובה של השלטון הערבי ואת השבת השלטון האיראני.

== כתביו ==
כתביו על אסטרונומיה לא שרדו, אך עדיין ניתן ללקט מידע מתקצירים שנמצאו בעבודותיהם של אסטרונומים מאוחרים יותר או מכתבי האסטרולוגיה שלו.

"כיתאב אל-מדח'ל אל-כביר" (ספר המבוא הגדול) הוא ספר מבוא לאסטרולוגיה שתורגם רבות ללטינית וליוונית למן המאה ה-11. הייתה לו השפעה רבה על פילוסופים מערביים דוגמת אלברטוס מגנוס. תקצירו, הספר "כיתאב מוח'תסר אל-מדח'ל", תורגם ללטינית על ידי אדלארד מבאת'.

"כיתאב אל-מילל וא-דוול" (ספר הדתות והמדינות) היה לאחת מעבודותיו החשובות, והוא מצוטט בכתביהם הבולטים של רוג'ר בייקון, פייר ד'יי וג'ובאני פיקו דלה מירנדולה. "כיתאב תחאויל סני אל-עאלם" (ספר תמורות שנות העולם), אשר תורגם במאה ה-12 ללטינית על ידי יוחנן מסביליה תחת השם "פלורס" (פרחים), היה מדריך לאסטרולוגים שהשתמש בהורוסקופ לחיזוי ימות השנה והחודשים.

== קישורים חיצוניים ==

* 
* 

קטגוריה:אסטרולוגים
קטגוריה:אסטרונומים פרסים
קטגוריה:ילידי 787
קטגוריה:נפטרים ב-886
טד (סדרת טלוויזיה)

טד (באנגלית: Ted) היא סדרת טלוויזיה קומית אמריקאית שיצר סת' מקפרלן, אשר מהווה פריקוול לסרטי הקולנוע "טד" ו"טד 2". הסדרה עלתה לשידור ב-11 בינואר 2024 בספק שירותי הזרמת המדיה "Peacock".

מקפרלן שב לדבב את "טד" דוב הצעצוע, לצד צוות שחקנים הכולל את אלנה אובך, סקוט גריימס, מקס בורקהולדר וג'ורג'יה ויגהאם.

לגילאי 14+

== תקציר העלילה ==
העלילה מתרחשת בשנת 1993, ומתארת את חייו המוקדמים של דוב הצעצוע בעל החיים, טד, כשהוא חי יחד עם ג'ון בנט ומשפחתו במסצ'וסטס.

== צוות השחקנים והדמויות ==
* אלנה אובך – סוזן בנט
* סת' מקפרלן – טד
* סקוט גריימס – מאטי סנט
* מקס בורקהולדר – ג'ון בנט
* ג'ורג'יה ויגהאם – בלייר

== הפקה ==
ביוני 2021, נמסר כי Peacock אישרה סדרת פריקוול לסרט "טד" משנת 2012 ולהמשכו "טד 2" משנת 2015. בנוסף, נמסר כי סת' מקפרלן שב לדבב את הדמות הבדיונית "טד". באפריל 2022, סקוט גריימס, ג'ורג'יה ויגהאם הצטרפו לצוות השחקנים. במאי 2022, אלנה אובך הצטרפה לצוות השחקנים. באוגוסט 2022, נמסר כי הסדרה תהיה בעלת 8 פרקים.

== הפצה ==
הסדרה עלתה לשידור ב-11 בינואר 2024, ובישראל ב-13 בינואר 2024.

== קישורים חיצוניים ==

* 
* 

== הערות שוליים ==

קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות קומדיה אמריקאיות
קטגוריה:סדרות נעורים אמריקאיות
קטגוריה:Peacock: תוכן מקור
ג'ורדן אי. קופר

ג'ורדן אי. קופר (באנגלית: Jordan E. Cooper; נולד ב-1995) הוא מחזאי, שחקן ובמאי אמריקאי שהבכורה שלו בברודוויי עם "Ain't No Mo'" הייתה מועמדת לשישה פרסי טוני וזכה בפרס אובי. זה הפך אותו למחזאי השחור האמריקאי הצעיר ביותר בברודוויי.<ref></ref><ref name="tran"></ref>

הוא היוצר, מנהל המופע והמפיק בפועל של הסיטקום המועמד לפרס אמי "The Ms. Pat Show" . הוא גם שיחק ב-MC Tyrone בעונה השלישית של הסדרה "פוזה".

יצירות אחרות כוללות את "Black Boy Fly", ו-"Mama Got a Cough" שהניו יורק טיימס כינה "התיאטרון הטוב ביותר של 2020".<ref></ref><ref></ref><ref></ref>

== פרסים ומועמדויות ==
{| class="wikitable"
|+
!שנה
! פרס
! קטגוריה
! תפקיד
! זכית
|-
| 2023
| פרס טוני
| השחקן הטוב ביותר במחזה
| פיצ'ז ב-"Ain't No Mo'"
|
|}

== קישורים חיצוניים ==

== הערות שוליים ==

קטגוריה:מחזאים אמריקאים
קטגוריה:תסריטאים אמריקאים
קטגוריה:סופרים אפרו-אמריקאים
קטגוריה:זוכי פרס אובי
קטגוריה:פורבס 30Under30
קטגוריה:אמריקאים שנולדו ב-1995
טרייס ג'קסון-דייוויס

טרֵייס ג'קסון-דייוויס (באנגלית: Trayce Jackson-Davis; נולד ב-22 בפברואר 2000) הוא כדורסלן אמריקאי המשחק בקבוצת גולדן סטייט ווריורס מליגת ה-NBA, בעמדת הפאוור פורוורד. בנו של כדורסלן העבר דייל דייוויס.

==נעורים וקריירת מכללות==
ג'קסון-דייוויס נולד בעיר גרינווד שבאינדיאנה. בנו הביולוגי של כדורסלן העבר דייל דייוויס, אולם גדל בביתם של אמו ואביו החורג, שחקן ליגת ה-NFL לשעבר ריימונד ג'קסון.

בין השנים 2019–2023 למד באוניברסיטת אינדיאנה. לאורך ארבע עונותיו בקבוצת הכדורסל של האוניברסיטה רשם ממוצעים של 17.9 נקודות, 9.1 ריבאונדים, 2.2 אסיסטים ו-2.1 חסימות למשחק. סיים את קריירת המכללות בתור מלך הריבאונדים (1,143) והחסימות (270) של קבוצת אוניברסיטת אינדיאנה בכל הזמנים.

==קריירה מקצועית==
ג'קסון-דייוויס נבחר בבחירה ה-57 של דראפט ה-NBA{{כ}} 2023, על ידי וושינגטון ויזארדס, ומיד נשלח בטרייד לגולדן סטייט ווריורס. ביולי 2023 חתם בגולדן סטייט על חוזה ל-4 עונות, בסך כ-7.6 מיליון דולר.

==סטטיסטיקות הקריירה==		
===בליגת המכללות===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 2019/2020 || אוניברסיטת אינדיאנה || 32 || 32 || 29.3 || 0.566 || 0.000 || 0.685 || 8.4 || 1.2 || 0.7 || 1.8 || 13.5
|- style="background-color: #EFEFEF;" || 
| 2020/2021 || אוניברסיטת אינדיאנה || 27 || 27 || 34.3 || 0.517 || 0.000 || 0.655 || 9.0 || 1.4 || 0.7 || 1.4 || 19.1
|- || 
| 2021/2022 || אוניברסיטת אינדיאנה || 35 || 35 || 32.3 || 0.589 || 0.000 || 0.674 || 8.1 || 1.9 || 0.6 || 2.3 || 18.3
|- style="background-color: #EFEFEF;"		|| 
| 2022/2023 || אוניברסיטת אינדיאנה || 32 || 32 || 34.5 || 0.581 || 0.000 || 0.695 || 10.8 || 4.0 || 0.8 || 2.9 || 20.9
|- style="background-color:#80BFFF; font-weight:bold;" || 
| קריירה || || 126 || 126 || 32.5 || 0.565 || 0.000 || 0.676 || 9.1 || 2.2 || 0.7 || 2.1 || 17.9
|}

==קישורים חיצוניים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת אינדיאנה
קטגוריה:כדורסלני גולדן סטייט ווריורס
קטגוריה:כדורסלני סנטה קרוז ווריורס
קטגוריה:בחירות דראפט של וושינגטון ויזארדס
קטגוריה:אמריקאים שנולדו ב-2000
קומבורניה

קומבורניה (בפולנית:Kombornia) הוא כפר בגמינה קורצ'ינה שבמחוז קרוסנו בפרובינציית פודקרפצקיה בדרום־מזרח פולין.

נכון לשנת 2020 מתגוררים בו 1,461 תושבים.
הכפר ממוקם כ־4.5 קילומטרים מזרחית לכפר קורצ'ינה, כ־7 קילומטרים מצפון־מזרח לעיר קרוסנו, כ־34 קילומטרים מהגבול עם סלובקיה וכ־35 קילומטרים מדרום־מערב לבירת הפרובינציה ז'שוב.

==קישורים חיצוניים==

== הערות שוליים ==

קטגוריה:פודקרפצקיה: יישובים